Eddie Marzuki Nalapraya

Eddie Marzuki Nalapraya (6 Juni 1931 – 13 Mèi 2025) panèka orèng birokrat Indonèsia, perwira militèr, bân tokoh pentèng ḍâlem pangâmbângan bân internasionalisasi pencak silat, seni bèla diri tradisional Indonèsia. Kapamimpènânna molaè akhèr taon 1970-an kantos awwâl taon 2000-an ngobâ pencak silat ḍâri praktèk budhâjâ lokal dhâddhi olahraga bân tèngghâlân budhâjâ sè èyakonè sacara global. Panjhânnânganèpon èkennal jhughân mènangka Bâkkèl Gubernur DKI Jakarta è taon 1984 kantos 1987 sarta bhisan ḍâri Sudwikatmono sè panèka tarètan ḍâri Soeharto.

 Kaoḍi'ân Pribadi 
Nalapraya akabin sareng Anne Marie, pottre katoronan Jerman-Jhâbâ, bân èkaronèyaè lèma’ potra. Samarèna Anne Marie sèdhâ è taon 1963, panjhânnânganèpon akabin sareng Merry, pottrè katoronan Indo-Prancis-Bhughis, sè saterrossa èkennal mènangka Mariam samarèna ampon ngalampaaghi ibâdhâ haji è taon 1976.

Nalapraya sèdhâ è bhibbhât arè tangghâl 13 Mèi 2025 è Roma Sakè' Pondok Indah è Jakarta. Jinasa èkobhuraghi è Pusat Pelatihan Pencak Silat sabellunna èmakamaghi è Taman Makam Pahlawan Kalibata. Sabellunna sèdhâ, Nalapraya perna aghâjâ' jhâ’ panjhânnânganèpon  ta’ terro èmakamaghi è Taman Makam Pahlawan Kalibata polana para jenderal sè ampon sèdhâ è dhissa bhâkal pagghun aberri'  parènta ḍâ’ panjhânnânganèpon .

.

 Sombher